钦定古今图书集成/明伦汇编/氏族典/第180卷 > 《廖用贤尚友录》 > 燕肃
## 钦定古今图书集成/明伦汇编/氏族典/第180卷 > 《廖用贤尚友录》 > 燕肃

按《宋史燕肃传》，“肃字穆之，青州益都人。父峻，慷慨任
侠，杨光远反时，率其属迎符彦卿，遂家曹州。肃少孤
贫游学，举进士，补凤翔府观察推官。寇准知府事，荐
改秘书省著作佐郎，知临邛县、考城县，通判河南府。
召为监察御史。准方知河南，奏留之。迁中侍御史，提
点广南西路刑狱，迁侍御史，徙广南东路。还，为丁谓”
所恶，出知越州，徙明州，直昭文馆，为定王府记室参
军，判尚书刑部，擢龙图阁待制、权知审刑院、知梓州。
还，同纠察在京刑狱，再判刑部，累迁左谏议大夫、知
亳州，徙青州。属岁歉，命兼京东安抚使。入判太常寺
兼大理寺，复知审刑，进龙图阁直学士、知颍州，徙邓
州，官至礼部侍郎，致仕，卒。肃性精巧，能画入妙品，尤
喜为《古木折竹》。